Maldžiūnai (Pastovys)

Maldžiūnai (, ) – Baltarusijos kaimas, priklausantis Vitebsko srities Pastovių rajonui. Tai gatvinis kaimas, išsidėstęs 19 km nuo rajono centro Pastovys ir 2 km nuo apylinkės centro Jūravas. Stovi pasienyje su Lietuvos Respublika, už dviejų kilometrų nuo Adutiškio. Veikia gyvulininkystės ferma.  

1873 m. buvo priskirtas Vilniaus gubernijos Švenčionių apskrities Kamojo valsčiui. Tarpukaryje Maldžiūnai priklausė Lenkijai, o 1939 m. buvo įjungti į Baltarusijos TSR Pastovių rajoną. Adutiškio parapijoje kunigavusio Julijono Steponavičiaus 1948 m. duomenimis, apie 40 % maldžiūniškių tuo metu tvirtindavo esą lietuviai.Jolita Urbanavičienė. Adutiškio–Kamojų arealas: kalbinė tapatybė lietuvių ir baltarusių paribyje // Kalbotyra, 2011 Nr. 63 (3), psl. 98 1965 m. buvo 59 sodybos su 180 gyventojais, o 2001 m. – 53 sodybos su 101 gyv. Kaime yra Jūravo geležinkelio stotelė – joje stoja traukiniai, vykstantys į Lentupį ir Krulevščizną.


 Išnašos 

 Šaltiniai 
 Мольдевичи

 Nuorodos 
 Padėtis žemėlapyje

Kategorija:Pastovių rajono gyvenvietės